Den 19. februar blev 54-årige Lene Neel Christensen påkørt og dræbt, mens hun uddelte aviser med sin søn i Aars. Det var en 19-årig kvinde, der kørte bilen, og hun er nu blevet idømt 1 år og 3 måneders ubetinget fængsel samt 5 års frakendelse af kørekortet af Retten i Aalborg. Den dømte var stærkt påvirket på tidspunktet med en promille på 1,96, og er derfor både dømt for uagtsomt manddrab samt spirituskørsel. Hun påkørte den 54-årige kvinde på fortovet, og har derfor både krydset en cykelsti og et fortov på Himmerlandsgade i Aars i sin berusede tilstand. Den 19-årige har ønsket betænkningstid med henblik på at kærre sagen. Indtil da er hun varetægtsfængslet. Hun har tidligere udmeldt, at hun har kørt bilen, da uheldet var ude. Anklager Peter Rask fra Nordjyllands Politi kalder straffen for normal retspraksis, der er i overensstemmelse med, hvad anklagen gik på.

Referat:
En 19-årig kvinde er dømt for uagtsom manddrab på den 54-årige Lene Neel Christensen, der delte aviser ud for sønnen